Myndighederne slog altså ingen mink ned ulovligt. Sådan indledte fødevareminister Rasmus Prehn (S) tirsdag morgen et facebookopslag, hvor han forsøger at nedtone fortællingen om minksagen som en regulær skandale. - Igen og igen kan vi høre - oftest borgerlige stemmer - sige, at et HELT erhverv blev nedslagtet ulovligt. Ofte endda med et efterfølgende billede af, at myndighederne nærmest stormede ind på minkfarmene og slog mink ihjel, skriver han i opslaget. - Det er ganske enkelt forkert, skriver Rasmus Prehn videre. Rasmus Prehns opslag affødte lynhurtigt et bombardement af vrede reaktioner fra borgerlige politikere, der kalder det ’uanstændigt’ og ’pinligt’. - Er du blevet hjernevasket, Rasmus? Jeg håber, du har vundet dig en mistillidsafstemning. Du bør simpelthen skulle afsættes for denne attitude, lød redaktionen blandt andre fra Venstre nordjyske folketingsmedlem, Marie Bjerre. Rasmus Prehn argumenterer for, at regeringen ikke aflivede en eneste mink ulovligt. For inden minkene uden for smittezonerne blev aflivet, nåede regeringen at få lovhjemlen på plads. - Og nu er det slet ikke sket? Hans opslag på Facebook kommer ugen efter, at Mette Frederiksen skabte heftig debat, da hun i et interview med TV2 sagde, at hun ’gerne vil diskutere, om minksagen overhovedet er en skandale’. - Først frikendte Mette Frederiksen sig selv. Så var det ikke en skandale. Og nu er det slet ikke sket? 15,5 millioner dyr blev aflivet ved hjælp af en ulovlig tempobonus, som aldrig blev trukket tilbage, skriver Venstres Sophie Løhde til Rasmus Prehns opslag. Ifølge Minkkommissionen var den tempobonus, som regeringen brugte til at få minkalverne til at aflive deres dyr hurtigt, ulovlig. Desuden skrev kommissionen, at Mette Frederiksens instruks om at aflive alle mink var ’groft vildledende og klart ulovlig’. I sidste uge kom det frem, at Mette Frederiksens departementschef Barbara Bertelsen slipper med en advarsel i minksagen, mens rigspolitichefen og Miljøministeriets topchef bliver hjemsendt, mens deres tjenestesager kører.

Opsummering:
Rasmus Prehn (S) er kommet i et heftigt skænderi med et hav af blå politikere efter et opslag på Facebook